प्रमद बर'नि दैदेन्नाय इउ पि पि एल दोलोआ फोसावदिंनाय हाबाफारिखौ सोलिहोबाय थानायनि गेजेराव दासान्दि बारग' राइज्यो सभानि एम पि आरो दोलोनि गागि दैदेनगिरि उर्खाव गोरा ब्रह्मनि बाहागो लानायखौबो नुनो मोन्दों ।थांनाय माखासे दाननिफ्रायनो बिसायख'थि फोसावदिंनाय हाबाफारिखौ लाबोनो हानायनि गेजेरजों आरो बेनि मोन्दांथिखौ नोजोर होनानै इउ पि पि एल दोलोआ फैगौ बि टि आर बिसायख'थियाव सुबुंफोरनि सोलायनाय लुबैनाय आरो जौगाखांनि सार्थयाव आबुं भटनि हेफाजाबखौ मोन्नानै खुंथायाव फैगोनखौ दाबिदार खालामदों ।